Print View: Aardbewings en die Mynwese sneeuwolf
Aardbewings en die Mynwese
Met hierdie Aardskudding wat vandag - 2014-08-05 om 13h23 oor groot dele van die land gevoel is, kan ek net die volgende verduideliking en inligting gee.
Neem enige gemiddelde lemoen in jou hand.
Neem aan dit is die Aardbol
Hoe diep is die diepste myn in die land?
Neem 'n speld en druk dit in die lemoen.
Pasop, moenie deur die kleur gaan nie.
Die diepste myn in die land is nie eers so diep nie. Dit gee jou die versekering dat mynbedrywighede nie Aardskuddings kan veroorsaak nie – hulle werksaamhede is in verhouding met die Aarde se grote - niks.
Aardbewings word veroorsaak deur die beweging van die aarde se tektoniese plate. Dit is baie, kilometers, dieper as die myne en het ook 'n baie groter omvang as 'n rotsstorting in 'n myn.
Hierdie verskuiwing van Aardplate kan wel 'n invloed en lewensverlies in myne veroorsaak maar die skade en lewensverlies bo-op die Aarde en aan geboue en strukture, het 'n veel groter effek as binne die myn.
Georganiseerde mynbou het velerlei rots-versterkings maatreëls maar die mens en sy organisasie en reëls is nietig en klein teen Moeder Aarde se bewegings.
Die myn rotte – swartes wat onwettig onder in ou myne agter kabels en staal aan dolwe, loop ernstige gevaar. Hulle werk sorgloos sonder bestutting en niemand sal weet as hulle toeval nie.
Wat veroorsaak dat tektoniese Aardplate skuif?
Ek is nie 'n Geofisikus nie maar in my domgeit reken ek dat die honderde aktiewe vulkane wat aanhoudend uitspoeg – en dit is beslis 'n noemenswaardige hoeveelheid materiaal wat vanuit die binnekant na buite uitgegooi word, moet een of ander vakuum veroorsaak en dit mag dalk opgevolg word deur die verskuiwing van Aardplate net om balans weer te herstel.
Daar is talle ander oorsake en redes vir hierdie verskuiwings en die mens, asook alle ander Skeppings, staan weerloos en naak teenoor hierdie magtighede.